Scădere dramatică a numărului de persoane vaccinate în România, în ultimele 24 de ore: sub 7.000 de doze administrate.
6.871 persoane au fost vaccinate în ultimele 24 de ore, conform statisticii realizate de Comitetul Naţional de Coordonare a Activităţilor privind Vaccinarea împotriva COVID-19. Au fost raportate 4 reacții adverse. În total, 9.504.071 de doze au fost administrate de la debutul campaniei.
Numărul de persoane vaccinate împotriva Covid-19 într-o singură zi scade dramatic în România.Doar 6.871 de români au fost vaccinați în ultimele 24 de ore. Dintre aceștia, 4.240 au primit prima doză, iar 2.631 cea de-a doua doză.De la începutul campaniei de vaccinare în România, au fost vaccinate 9.504.071 de persoane. Dintre acestea, 4.925.236 au primit ambele doze de vaccin.În ceea ce privește reacțiile adverse, în ultimele 24 de ore au fost raportate 4, dintre care 2 la vaccinul Pfizer, una la Moderna și una la Johnson&Johnson.În total, de la începutul campaniei, au fost înregistrate în țară 16.864 de reacții adverse: 8.371 la Pfizer, 2.014 la Moderna, 6.143 la AstraZeneca și 336 la Johnson&Johnson.Vaccinul Pfizer se administrează în România din 27 decembrie 2020, cel de la Moderna din 4 februarie 2021, cel de la AstraZeneca din 15 februarie 2021, iar cel de la Johnson&Johnson din 4 mai 2021 și este în doză unică.CNCAV precizează că 49 reacții adverse sunt în curs de investigare.